55. LITŠOANTŠISO TSE LING TSEO LI HLAHANG LITŠOANTŠISO TSA COORDINATES EA LITŠOANTŠISO TSA SEBELETSO TSA BOHLOKOA Ke eng se sengwe gape se se bontshang gore buka ya ga Jona e boammaaruri? Tsela e Jona a tlhalosang sekepe le setlhopha sa batsamaisasekepe ka yone e boammaaruri e bile e na le dintlha ka botlalo. Mo go Jona 1:5, re bona batsamaisasekepe ba latlhela dilwana tse di neng di le mo sekepeng mo lewatleng gore ba se tlhofofatse. Baitsehisitori ba bogologolo tota le melao ya borabi e bontsha gore go ne go tlwaelegile go dira jalo fa batsamaisasekepe ba ne ba lebana le maemo a a sa itumediseng a bosa. Tsela e Jona a neng a tlhalosa Ninife ka yone moragonyana e dumalana sentle le bosupi jwa hisitori le jwa thutamarope. Mo godimo ga moo, Jesu Keresete o ne a tshwantshanya malatsi a le mararo a Jona a neng a nna mo teng ga tlhapi e kgolo le boporofeti jwa go nna ga gagwe mo lebitleng. (Mathaio 12:38-40) Bosupi jwa ga Jesu bo bontsha gore pego ya ga Jona e boammaaruri.